Rebbi d wihin kan i d amkan-is ». Tenna-as: « A sidi, sers-it-id d acu mi ččiɣ rret-t s amkan-is ». Ddmen sersen-d ameksa ad yečč lqut netta d tnebgit n Rebbi, dɣa tebda la d-tḥekku taqsiḍt-is seg wasmi id-tebda almi d-tewweḍ ɣer din-a. Ccix-nni yefhem yak taqsiḍt amek tella dɣa yekker ad ineɣ tamcumt-nni, taqcict tenna-as: « Ur tt-neqqeɣ ara xaṭer d weltma ». teǧǧa-tt d taxeddamt-is, ma yella d gma-s fsin-as-d cced yuɣal d yiwen n uɛeggal deg uxxam , ccix yufa d tidet ayen i as-d-yenna uqcic-nni, taqcict ma tettru ad dyeqqerṣ yigenni s lehwa ad d-ters ccetwa deg yiwet n teswiɛt, ma teḍsa d iṭij amzun d tafsut, ma temceḍ sya ad yeɣli ddheb sya d lfeṭṭa, yewhem leɛmer yeẓri taqcict am tagi. D agerruj i as-d-iceggeɛ Sidi Rebbi.